
Poslanie, hodnoty, motto, vízia a ciele
Domu sv. Anny

Poslanie zriaďovateľa je naplňovanie evanjeliového prikázania lásky k Bohu a k blížnemu a pomoc ľuďom v hmotnej, sociálnej, duševnej a duchovnej núdzi bez ohľadu na rasu, národnosť, náboženstvo, politické zmýšľanie či iné postavenie.
Stanovy Gréckokatolíckej charity Prešov zo dňa 11.05.2009 

Poslaním zariadenia je sprevádzanie rodín, detí a mladých dospelých v nepriaznivej sociálnej situácií z dôvodu ťažkého zdravotného postihnutia v zmysle zákona o sociálnych službách ako súčasť poslania GKCH.

Hodnoty: Desať etických hodnôt je podľa Desatora Božích prikázaní, ktoré sú spracované v etickom programe DekaCert.

1. IDENTITA. Znamená vedieť, čo je Charita a poznať jej poslanie. 
2. INTEGRITA. Žiť kresťanské hodnoty v Charite a vedieť, ktoré to sú. 
3. SVIATOČNÝ ČAS. Mať čas na seba, na stretnutia s kolegami aj s klientmi. Žiť kresťanské sviatky a vedieť odpočívať.
4. GENERAČNÁ SOLIDARITA. Vzájomne si pomáhať naprieč generáciami, a to medzi klientmi, v tíme aj v miestnej komunite. 
5. TELESNÝ A DUCHOVNÝ ŽIVOT. Myslieť nielen na telesné a psychické, ale aj duchovné potreby pracovníkov a klientov. 
6. SPOĽAHLIVOSŤ. Charita je spoľahlivou a dôveryhodnou organizáciou, ktorá je nablízku núdznym. 
7. MAJETOK. Charita potrebuje majetok, aby mohla rozvíjať služby núdznym a spravodlivo odmeňovala svojich pracovníkov. Je advokátom chudobných, bojuje za ich dôstojné podmienky k životu. 
8. KOMUNIKÁCIA. Otvorená a pravdivá komunikácia je najdôležitejšia. Charita dbá na pravidelnú a spoľahlivú výmenu informácií. V Charite komunikácia slúži k životu. 
9. RODINNÉ SPOLOČENSTVO. Zachovávať súkromie a dôstojnosť každého človeka. Starostlivosť o najbližšie vzťahy a citlivá podpora.
10. SOCIÁLNE SPOLOČENSTVO. Charita rozvíja spoluprácu v miestnej komunite na základe princípov sociálnej náuky cirkvi: spoločného dobra, solidarity a subsidiarity. 

Vízia Gréckokatolíckej charity Prešov „SPoLU s vierou“ do roku 2030

Profesionálne, spoločne s vierou Sprevádzať, Pomáhať, Liečiť, Uzdravovať a podporovať ľudí v rôznych životných situáciách. Udržiavať stabilitu a rozvoj odborných činností i projektových aktivít. Zodpovedne udržiavať, vytvárať vzťahy a partnerstvá prostredníctvom hodnôt a ľudskej pomoci. 
Neustále sa zlepšovať a reagovať na potreby ľudí a doby so zreteľom na ľudskú dôstojnosť.

Motto: Spolupráca a dôvera je naša vzájomná odmena.

Vízia: Pre deti a dospelých so zdravotným znevýhodnením spoločne tvoríme priestor pre rast, kde s úsmevom a láskavosťou prostredníctvom individuálneho prístupu zmysluplne vyplníme Váš čas. Ponúkame možnosti rozvíjať sa, silu nevzdávať sa, zažiť pocit spolupatričnosti, načerpať energiu do bežného života.

1. Strategický cieľ: Zlepšiť dostupnosť sociálnych služieb pre cieľovú skupinu s dôrazom na kvalitné, komunitné služby.

Špecifické ciele:
a) Postupne zlepšovať priestorové a kapacitné podmienky zariadenia, zvyšovať kvalitu a dostupnosť.
b) Zefektívniť procesy prostredníctvom digitalizácie.

2. Strategický cieľ: Kontinuálne zvyšovať kvalitu v oblasti práce s cieľovými skupinami.

Špecifické ciele:
a) Prehlbovať kvalifikácie zamestnancov prostredníctvom ich kontinuálneho vzdelávania a zdieľaním dobrej praxe.
b) Personálna udržateľnosť, profesionalita a rozvoj personálnych kapacít.
c) Zlepšiť materiálno-technické vybavenie zariadenia.
d) Zvýšiť povedomie a záujem verejnosti o poslanie a aktivity GKCH.

